cyanic-selkie/wikianc huggingface dataset:
კანადის არქტიკული არქიპელაგი
thumb|right|200px|ბაფინის მიწის ჩრდილოეთი სანაპირო კანადის არქტიკული არქიპელაგი (Canadian Arctic Archipelago, Archipel arctique canadien, კანადაში უწოდებენ არქტიკულ არქიპელაგს) — მსოფლიოში ფართობით ერთ–ერთი უდიდესი (1,4 მლნ კმ²) არქიპელაგი. მდებარეობს კანადის კონტინენტური ნაწილიდან ჩრდილოეთით. არქიპელაგის უდიდესი ნაწილი შედის ნუნავუტის, ხოლო მცირე ნაწილი ჩრდილო-დასავლეთი ტერიტორიების შემადგენლობაში. არქიპელაგის სამი კუნძული (ბაფინის მიწა, ვიქტორია და ელსმირი) შედიან მსოფლიოს უდიდეს კუნძულთა ათეულში ფართობის მიხედვით. ხოლო კანადის უდიდესი კუნძულების ათეულიდან ცხრა შედის არქიპელაგის შემადგენლობაში.
ლიტერატურა
კატეგორია:კანადის არქტიკული არქიპელაგი
თაფლი (სასმელი)
თაფლის სასმელი იწარმოებოდა უძველეს დროში მთელ ევროპაში, აფრიკასა და აზიაში, და მნიშვნელოვანი როლი ითამაშა ზოგიერთი ხალხის მითოლოგიაში. მაგალითად, სკანდინავიურ მითოლოგიაში თაფლის სასმელის შესახებ არსებობს ლექსი, რომლის მიხედვითაც სასმელი შეიქმნა ბრძენი არსების კვასირის სისხლიდან და მისი მსმელი პოეტად ან მეცნიერად იქცეოდა.
ტერმინები „მიდი“ და „თაფლის ღვინო“ ხშირად გამოიყენება როგორც სინონიმები. ზოგი კულტურა განასხვავებს თაფლის ღვინოს თაფლის სასმელისგან (მიდი). მაგალითად, უნგრელები მიიჩნევენ, რომ მიუხედავად იმისა, რომ თაფლის სასმელი მზადდება თაფლისგან, წყლისა და ლუდის საფუარისგან (ბარმი), თაფლის ღვინო შეიცავს ფერმენტირებულ თაფლს, რომელსაც ასხურებენ ყურძნის ან სხვა ხილის წვენს.
ისტორია
ჩრდილოეთ ჩინეთში აღმოჩენილ ძვ. წ. 7000 წლით დათარიღებულ ჭურჭელზე დატანილია ქიმიური ხელნაწერები, რომლებიც შეესაბამება თაფლის, ბრინჯის და ორგანული ნაერთების დუღილთან დაკავშირებულს სასმელს. ევროპაში იგი პირველად აღწერილია თასების კულტურის (ძვ. წ. 2800–1800) კერამიკაში.
თაფლის სასმელის ყველაზე ადრეული აღწერა არის რიგვედას, საგალობლებში, სადაც მოხსენიებულია როგორც სომა, ვედური რელიგიისა და (მოგვიანებით) ინდუიზმის ერთ–ერთი წმინდა წიგნი, რომელიც თარიღდება ძვ. წ. 1700–1100 წლებით. ძველი საბერძნეთის ოქროს ხანაში ამბობდნენ, რომ თაფლის სასმელი სასურველი სასმელი იყო. არისტოტელე (ძვ. წ. 384–322) მეტეოროლოგიაში და სხვაგან განიხილავდა თაფლის სასმელს, ხოლო პლინიუს უფროსმა (ახ. წ. 23–79 ) თავის ბუნების ისტორიაში თაფლის სასმელს უწოდა მილიტიტის-ი და განასხვავა თაფლის ტკბილი ღვინო და თაფლის სასმელი.
ფერმენტაციის პროცესი
თაფლის სასმელის ფერმენტაცია უმეტესად მიმდინარეობს ღვინის ფერმენტაციის მსგავსად. ხოლო საფუარი, რომელიც გამოიყენება თაფლის სასმელის დამზადებაში, ხშირად იდენტურია ღვინის წარმოებაში გამოყენებულის (განსაკუთრებით თეთრი ღვინოების მოსამზადებლად). თაფლის სასმელის დამზადებისას, მეწარმეების დიდი ნაწილი ირჩევს გამოიყენოს ღვინის საფუარი.
პირველადი ფერმენტაციას, ჩვეულებრივ, 28-დან 56 დღემდე სჭირდება, რის შემდეგაც იწყება მეორეული ფერმენდაცია და სასმელს ათავსებენ ჭურჭელში 6-დან 9 თვემდე. პირველადი და მეორეული ფერმენტაციის ხანგრძლივობა, შეიძლება მნიშვნელოვნად განსხვავდებოდეს მრავალი ფაქტორის მიხედვით, როგორიცაა თაფლის ყვავილოვანი წარმოშობა, მისი ბუნებრივი შაქარი და მიკროორგანიზმების შემცველობა, წყლის პროცენტული წილი, გამოყენებული დანამატები და საფუარის შტამი. მიუხედავად იმისა, რომ ტუტის დამატება აზოტის შემცველ მარილებთან ან ვიტამინებთან ერთად გამოცდილია თაფლის სასმელის გასაუმჯობესებლად, არანაირი მტკიცებულება არ მიუთითებს იმაზე, რომ მიკროელემენტების დამატება ამცირებს დუღილის დროს ან აუმჯობესებს ხარისხს.
სქოლიო
კატეგორია:ალკოჰოლური სასმელები კატეგორია:სასმელები
ფორექსი
მინი|FOREX - Foreign Exchange Market-ის ბრუნვა, 1988–2007 წლებში გამოსახული ბილიონ დოლარებში ფორექსი ( FOREX - Foreign Exchange Market ) — ბანკთაშორისი, გარე-საბირჟო ბაზარი, რომელიც ჩამოყალიბდა 1971 წელს, როდესაც საერთაშორისო ვაჭრობა ბრეტონ ვუდის შემდეგ ვალუტის ფიქსირებული კურსიდან მცოცავზე გადავიდა. Forex -ის (იგივე Fx) მთავარი პრინციპია ერთი ვალუტის გაცვლა მეორეზე, თავისუფალი, ფორმირებული კურსით. ამასთან ერთი ვალუტის კურსი, რომელიც დამოკიდებულია მეორეზე, ძალიან მარტივად განისაზღვრება: მოთხოვნათა თანასწორობა და წინადადება მიმდინარე დროის მომენტში.
სავალუტო ბაზარი ორი მთავარი კომპონენტისაგან შედგება: საბირჟო ვაჭრობის ბაზარი და გარე საბირჟო სავალუტო ბაზარი, რომელიც ფაქტობრივად არის დილერთაშორისი და ბანკთაშორისი. ზუსტად მასზე მოდის მთავარი ოპერაციის მოცულობა, რომელიც Forex - ზე ხორციელდება.
ეს ბაზარი მოცულობით ყველა დანარჩენს აჭარბებს. Forex - ის ყოველდღიური სამუშაო მოცულობა დღეში 1-3 ტრილიონი დოლარით ფასდება. მაგალითად: ამერიკულ ბაზარზე ფასიანი ქაღალდების დღიური ბრუნვა შეადგენს 200 მილიარდს. ნიუ-იორკის საფონდო ბირჟა (NYSE) მოითხოვს რამდენიმე თვეს, რათა სავალუტო ბაზრის ყოველდღიურ ბრუნვას მიაღწიოს.
ფიუჩერსს და საფონდო ბირჟას კიდევ არსებითი განსხვავება და შეზღუდვები გააჩნია: ვაჭრობა ჩერდება დღის ბოლოს და განახლდება მხოლოდ მეორე დილით. ამასთან, ბაზრის გახსნამ შეიძლება გამოიწვიოს ფასებშორისი განსხვავება, რაც არასასურველი დანაკარგის მიღების რისკის ზრდას იწვევს.
Forex არ წარმოადგენს ტრადიციულ ბაზარს. მას არც გააჩნია ერთი ცენტრი და არც კონკრეტული ვაჭრობის ადგილი. მაგალითისთვის ავიღოთ სავალუტო ფიუჩერსი, ამ შემთხვევაში ვაჭრობა ხდება როგორც ტელეფონით, ასევე კომპიუტერული ტერმინალით. მთელი მსოფლიოს ბანკები ერთდროულად უკავშირდებიან ერთმანეთს. ასეულ მილიონ დოლარს ყიდულობენ და ყიდიან ყოველ წამს, რომელიც მოიცავს აზრს, სახელად სავალუტო ტრეიდინგი.
Forex ვაჭრობის სამ რეგიონალურ ცენტრს აერთიანებს: აზიურს, ევროპულს და ამერიკულს.
გაცვლითი ოპერაციები არ წყდება, ბაზარი მუშაობს 24 საათი. არიან დილერები, რომლებიც კოტირებას ყოველ საათში მყარი ვალუტით ახდენენ. იმისთვის, რომ მიიღო ინფორმაცია, ფინანსური ბაზრის რეალური დროის რეჟიმსა და ასევე ფინანსურ-ეკონომიკურ სიახლეებზე, უნდა გამოიყენო საერთაშორისო საინფორმაციო სისტემები.
სავალუტო ბაზრის ძირითადი მონაწილეები
ცენტრალური, კომერციული, ბანკთაშორისი ბანკები, სავალუტო ბირჟები, საინვესტიციო ფონდები, ექსპორტიორები და იმპორტიორები, საბროკერო კომპანიები და ასევე კერძო პირები.
ბაზრის დამახასიათებელი თავისებურებები
ბაზარი მომზიდველია როგორც დამწყებთათვის, ასევე პროფესიონალი ინვესტორებისთვის:
დამატებითი ინფორმაცია
კატეგორია:საერთაშორისო ვაჭრობა
ბადუ
ბადუ (Badu Island) — კუნძული სერზდეის კუნძულიდან, (ავსტრალია, კუინზლენდი) ჩრდილოეთით 60 კმ-ში, ტორესის სრუტეში. ბადუ არის ტორესის სრუტის კუნძულებიდან ერთ-ერთი.
გეოგრაფია
ბადუ წარმოადგენს პატარა კუნძულს, რომელიც მდებარეობს ტორესის სრუტის კუნძულების ჯგუფის დასავლეთ ნაწილში, დაახლოებით შუაში პაპუა-ახალი გვინეასა და ავსტრალიას შორის. უახლესი კუნძული, მოა, მისგან გამოყოფილია სამკილომეტრიანი სრუტით. ბადუს ფართობი შეადგენს 97,8 კმ²-ს. სანაპირო ზოლის სიგრძე — 43,2 კმ. უმაღლესი წერტილი აღწევს 209 მ-ს.
კუნძულის მნიშვნელოვანი ნაწილი შედგება შიშველი ბაზალტური ჯიშებისაგან. ღია ადგილები მსუბუქად დაფარულია მცენარიული საფარით. გვხვდება ხშირი მანგროს ტყეები.
ისტორია
ძველად ბადუს კუნძულს ჰქონდა ადამიანის თავებზე მონადირეთა კუნძულის რეპუტაცია. 1870-იან წლებამდე ადგილობრივი მოსახლეობის ძირითადი საქმიანობა იყო კუებზე და დიუგონებზე ნადირობა. კუნძულელებს შორის ხშირად წარმოიშობოდა კონფლიქტები.
მოსახლეობა
2006 წელს კუნძულ ბადუზე ცხოვრობდა 818 ადამიანი. მათში უდიდესი უმრავლესობა (707 ადამიანი) ავსტრალიის ძირძველი მოსახლეობის წარმომადგენელია (ტორესის სრუტის კუნძულელები და ავსტრალიელი აბორიგენები). ძირითადი სასაუბრო ენაა — ტორესის სრუტის კრეოლური ენა (ამ ენაზე საუბრობს 455 ადამიანი) და კალა-ლაგავ-ია (150 ადამიანი). სახლში ინგლისურ ენაზე საუბრობს კუნძულელთა მხოლოდ 7,7 %. ძირითადი რელიგიაა — ქრისტიანობა (ანგლიკანობა). მთავარი დასახლებული პუნქტი მდებარეობს სამხრეთ-დასავლეთ სანაპიროზე. კუნძულზე მოქმედებს აეროდრომი.
ინფრასტრუქტურა
ბადუს ინფრასტრუქტურა მოიცავს:
სქოლიო
კატეგორია:ავსტრალიის კუნძულები კატეგორია:ტორესის სრუტის კუნძულები
ქვემო ნიჩბისის ღვთისმშობლის ეკლესია
მინი|ღვთისმშობლის ეკლესიის ხედი დასავლეთიდან ქვემო ნიჩბისის ღვთისმშობლის ეკლესია — ეკლესია მცხეთის მუნიციპალიტეტის სოფელ ქვემო ნიჩბისში. მდებარეობს სოფლის განაპირას, სამხრეთით, სასაფლაოზე. აგებულია 1817 წელს.
ეკლესია დარბაზულია (12,25 X 8,3 მ), ნაგებია სხვადასხვა ზომისა და ფორმის ქვით. შესასვლელი ჩრდილოეთიდანაა. დასავლეთის კარი ამოქოლილი და შელესილია. აღმოსავლეთით ფართო მხრებით გამოყოფილი ღრმა ნახევარწრიული აფსიდია. აფსიდის მხრებზე გადაყვანილია ნახევარწრიული სატრიუმფო თაღი. მისი წვერო დარბაზის კამარის საბჯენი თაღისგან დაბალი შუბლითაა გამოყოფილი. სატრიუმფო თაღის ქუსლებთან ფართო თაროსებრი ომპოსტებია. აფსიდის ღერძზე გაჭრილია ერთი თაღოვანი სარკმელი. მისი თაღი კონქის ქუსლის დონეს აღწევს. საკურთხევლის შუაში სწორკუთხა, შელესილი დიდი სატრაპეზო ქვა დგას. ჩრდილოეთის, სამხრეთის და დასავლეთის კედლებში თითო ნიშია. მაღალ და წინწამოწეულ საკურთხევლის ბაქანს ორივე გვერდზე სამსაფეხურიანი კიბე აქვს.
აფსიდის ორივე მხარეს, კედელში სამკვეთლო და სადიაკვნეა, რომლებსაც აღმოსავლეთით სწორკუთხა სარკმელი, ხოლო დასავლეთით სწორკუთხა შესასვლელი აქვთ. ჩრდილოეთ სათავსის ფანჯრის ძირში სანათლავია მოწყობილი. ორივე სათავსი გადახურულია ცილინდრული კამარით. ეკლესიის ვრცელი დარბაზის კამარა პილასტრებზე დადგმულ სამ საბჯენ თაღს ეყრდნობა. დასავლეთის კედელში ერთი სწორკუთხა სარკმელია. ინტერიერი შელესილია.
ლიტერატურა
კატეგორია:მცხეთის მუნიციპალიტეტის ტაძრები კატეგორია:ღვთისმშობლის სახელობის ეკლესიები
თოიდებალდი
თოიდებალდი ან თეუდებალდი (Theudebald ან Theudowald, Thibaut ან Théodebald; დ. 535 — გ. 555) — ფრანკთა მეფე მეროვინგების დინასტიიდან. მართავდა ავსტრაზიას 548-555 წლებში. თოიდებერტ I-სა და დეოტერიას ვაჟი.
ტახტზე ასვლისას მხოლოდ ცამეტი წლის იყო და მალევე დასნეულდა, თუმცა დიდგვაროვანთა მიერ მამამისის მმართველობისადმი პატივისცემის გამო მისი მცირეწლოვნობის პერიოდში მშვიდობა არ დარღვეულა. თოიდებალდი დაქორწინდა ვალდრადაზე, ლანგობარდების მეფის, ვახოს ქალიშვილსა და მამამისის მეორე ცოლის დაზე. ამ ქორწინებამ გაამყარა ალიანსი ავსტრაზიასა და ლანგობარდიას შორის.
სქოლიო
კატეგორია:ფრანკთა მეფეები კატეგორია:მეროვინგები კატეგორია:დაბადებული 535 კატეგორია:გარდაცვლილი 555
ვლადისლავ III (პოლონეთი)
ვლადისლავ III ვარნელი (ვარნენჩიკი) (Władysław III Warneńczyk), (დ. 31 ოქტომბერი 1424 — გ. 10 ნოემბერი 1444) — პოლონეთის მეფე 1434 წლის 25 ივლისიდან (დასტოვა პოლონეთი 1440 წ. 22აპრილს, ქვეყანას მართავდნენ რეგენტები), უნგრეთის მეფე 1440 წლის 17 ივლისიდან (ვლადისლავ (ულასლოს) სახელით I (I. Ulászló), ასევე ხორვატიის მეფე და ლიტვის მთავარი (თუმცა ლიტვის ტახტი მის ძმას კაზიმირს ეკავა).
სამეფო ტიტული
მისი ტიტული იყო: (ლათ.) Wladislaus, Dei gracia rex Polonie, Hungarie, Dalmacie, Croacie, Rascie, Bulgarie, Sclavonie, nec non terrarum Cracovie, Sandomirie, Lancicie, Syradie, Cuyavie, Lythuanie princeps suppremus, Pomeranie, Russieque dominus
თარგმანი: ღმერთის წყალობით, მეფე პოლონეთისა, უნგრეთისა, დალმაციისა, ხორვატიისა, რაშკისა, ბულგარეთისა, სლავონიისა, მიწებისა კრაკოვისა, სანდომირისა, ლეჟიჩკისა, სერაძისა, კუიავიისა, ბატონი და მემკვიდრე პომორიისა და რუსეთისა, უზენაესი მთავარი ლიტვისა.
პოლონეთის მეფე
იყო ვლადისლავ II იაგაილოს და მისი მეოთხე ცოლის, ბელარუსელი მთავრის ქალიშვილის სოფია გოლშანელის ვაჟიშვილი. ვლადისლავ II-ის სიკვდილის შემდეგ ტახტზე მისი უფროსი ვაჟი ვლადისლავ III ავიდა (1434), ის მაშინ 10 წლის იყო, ამიტომ სრულწლოვანებამდე (1438) მისი სახელით მართავდა რეგენტი — კრაკოვის ეპისკოპოსი ზბიგნევ ოლესნიცკი. უნგრეთში წასვლის შემდეგ ორი გუბერნატორი შეიცვალა რამაც დაძაბა სიტუაცია პოლონეთში და ის სერიოზული კრიზისის წინ აღმოჩნდა.
უნგრეთის მეფე
უნგრეთში ყოფნის პირველი ორი წლის განმავლობაში მას უწევდა ელიზაბეტასთან აწ გარდაცვლილი ჩეხეთისა და უნგრეთის მეფის ალბრეხტ III-ის ქვრივ დედოფალთან კონკურირება რადგანაც მას ტახტზე თავისი ახალ დაბადებული ვაჟის ვლადისლავის აყვანა სურდა.
ომი თურქეთთან
ვლადისლავი 19 წლის მიღწევისთანავე, წავიდა ჯვაროსნულ ლაშქრობაზე ვარნაზე თურქების წინააღმდეგ 1444 წ. მისმა არმიამ სულთან მურად II-ის არმიასთან შეტაკებისგან 1444 წლის 10 ნოემბერს სასტიკი მარცხი განიცადა, ქალაქ ვარნასთან ბრძოლისას, თვითონ მეფე ბრძოლის ველზე დაიღუპა. მის თავს თურქეთის სულთანი დიდი ხნის განმავლობაში თაფლიან ჭურჭელში ინახავდა როგორც საბრძოლო ნადავლს. მონარქის სხეული ვერ იქნა ნაპოვნი, რაც შემდგომში ჭორების საფუძველი გახდა რომლის მიხედვითაც თითქოს ის სასწაულებრივად გადარჩა. შედეგად რამდენიმე ხნის განმავლობაში კაზიმირ IV იაგელონის კორონაცია გადადებულიც იყო. ვლადისლავი ცოლიანი იყო და ჰყავდა შვილები (დღეს არსებობს მოსაზრებები მაგალითად იან დლუგოში რომ თითქოს ვლადისლავ III ჰომოსექსუალისტი იყო ).
მისი სიკვდილის შემდეგ, სამი წლის უმეფობის შემდეგ ტახტზე ავიდა მისი უმცროსი ძმა, ლიტვის დიდი მთავარი კაზიმირ IV ( 1447 - 1492 ). კორონაციის დიდი ხნით ცდა გამოწვეული იყო როგორც ზევით ავღნიშნეთ უპირველეს ყოვლისა ლიტვის დიდ მთავრსა და მაგნატებს შორის კონფლიქტით და პოლიტიკური ბალანსით ქვეყანაში, ასევე კორონაციის შეფერხებას იწვევდა გავრცელებული ჭორები ვლადისლავის სასწაულებრივი გადარჩენის შესახებ, ეს თეორია პოპულარული იყო სხვადასხვა ქვეყნის მცხოვრებლებს შორის, დიდი ხნის განმავლობაში. არსებობდა ლეგენდის მრავალი ვერსია ერთ ერთი მათგანის მიხედვით გადარჩენილმა მეფემ დამარცხება ვერ გადაიტანა და სანტიაგო-დე-კომპოსტელაში კუნძულ მადეირაში იმყოფებოდა. იყვნენ თაღლითებიც რომლებიც ამ სიტუაციას იყენებდნენ და თავს მეფედ ასაღებდნენ. თანამედროვე ისტორიკოსები გამორიცხავენ მეფის გადარჩენას თურქებთან ბრძოლაში.
ლიტერატურა
კატეგორია:პოლონეთის მეფეები კატეგორია:უნგრეთის მეფეები კატეგორია:იაგელონები კატეგორია:დაბადებული 31 ოქტომბერი კატეგორია:დაბადებული 1424 კატეგორია:გარდაცვლილი 10 ნოემბერი კატეგორია:გარდაცვლილი 1444 კატეგორია:ბრძოლის ველზე დაღუპული მონარქები
რეი ბრედბერი
რეი დაგლას ბრედბერი (Ray Douglas Bradbury; დ. 22 აგვისტო, 1920 — გ. 5 ივნისი, 2012) — ამერიკელი მწერალი, რომელიც მოღვაწეობდა ფანტასტიკის, საშინელებათა, სამეცნიერო ფანტასტიკისა და დეტექტივების ჟანრში.
ყველაზე მეტად ცნობილია 1953 წელს გამოცემული ანტიუტოპიური ჟანრის რომანით „451º ფარენჰეიტით“ და 1950 წლის რომანით „მარსის ქრონიკები“.
ხიმშიაშვილები
ისტორია
აჭარაში, განსაკუთრებით მის ზემო ნაწილში, გავლენიანად და მთელი მხარის ბატონ-პატრონად ითვლებოდა ხიმშიაშვილების გვარი. ეს გვარი, როგორც ზეპირგადმოცემა მოგვითხრობს, მონათესავეა არაგვისპირის ხიმშიაშვილებისა. მათ წინაპარს XVII საუკუნეში კაცი შემოკვდომია არაგვის ხეობაში, მეფის რისხვას გაქცევია და აჭარაში შეხიზნულა. აქ, როგორც კარგ ვაჟკაცს, თავი გამოუჩენია და მალე მთელი მხარის ბატონობაც ხელთ ჩაუგდია. იგივე ზეპირგადმოცემა მოგვითხრობს, რომ აწინდელი ხიმშიაშვილების წინაპარი აბდულა-ბეგი უბრალო, მშვიდობის მოყვარე მწყემსი ყოფილა და ქვეყნის უფროსობა ფიქრადაც არ ჰქონდა, როცა მწყემსის ჩომბახი ეჭირა ხელში და საქონელს უვლიდა. მაგრამ ბუნებრივმა ჭკუამ და სიმდიდრემ ხალხში გავლენა მოუპოვა, თავისთავს „ბეგი“ უწოდა და სხვამაც არ გაუტეხა ხათრი. აბდულას, ერთ დროს მწყემსად ყოფილს, ჩვენ უკვე ვხედავთ აჭარელთაგან შედგენილ მეომართა რაზმის უფროსად, ძლევამოსილების მაძიებელს, გურიის სოფელ აკეთში თავად მამუკა თავარდგილაძესთან მებრძოლს. მაგრამ ბრძოლის ველიდან ცოცხალი არ გასულა. ეს მოხდა 1782 წელს. აბდულა პირველი ხიმშიაშვილი იყო, რომელსაც ისტორია იცნობს და რომელმაც საძირკველი ჩაუყარა ზემო-აჭარაში ხიმშიაშვილთა საგვარეულოს.
რეი ბრედბერი
მოპოვებული აქვს არაერთი საპატიო ჯილდო. მიიღო პულიცერის პრემია. წერდა სცენარებს, როგორც ფილმის, ასევე სატელევიზიო გადაცემების, როგორებიცაა Moby Dick და It Came From Outer Space.
ხიმშიაშვილები
ისტორია
აბდულა ბეგს დარჩა შვილი სელიმი. ისიც მამის კვალს დაადგა და ბოლოს იმდენი მოახერხა რომ ფაშობასაც მიიღო და სელიმ-ფაშად იწოდებოდა. სელიმი იყო ახალციხის ფაშა 1803-1809 და 1812-1815 წლებში; XVIII საუკუნის 90-იანი წლების დასაწყისში ვიდრე ფაშა გახდებოდა, იყო ზემო აჭარის სანჯაყ-ბეგი. 1809 ივნისში ტახტი შერიფ-ფაშამ წაართვა, მაგრამ 1812 უკან დაიბრუნა. სელიმ-ფაშა უპირისპირდებოდა ოსმალეთისს ცენტრალურ ხელისუფლებას, იბრძოდა საფაშოს გამოყოფისათვის. ოსმალეთის ხელისუფლებამ ურჩი სელიმ-ფაშას დასასჯელად 15-ათასიანი ლაშქარი გაგზავნა. ხიხანის ციხეში ჩაკეტილი სელიმ-ფაშა დამარცხდა და მას თავი მოჰკვეთეს.
რეი ბრედბერი
მწერლის პოპულარობაზე დადებითად იმოქმედა მისი წიგნების მიხედვით გადაღებულმა ეკრანიზაციებმა. ბრედბერი აღიარებულია XX საუკუნის ერთ-ერთ საუკეთესო ფანტასტ მწერლად.
ხიმშიაშვილები
ისტორია
სელიმის დასჯის შემდეგ მისი ოჯახობა ახალციხეში გადაიყვანეს, გარდა მისი ორი შვილისა — აჰმედ-ბეგისა და აბდი-ბეგისა. აბდი-ბეგმა ცოლად შეირთო მამია V გურიელის და — ესმა. ორივე ძმა გურიაში გაიქცა მამია გურიელთან.
რეი ბრედბერი
თავისი ხანგრძლივი ცხოვრების განმავლობაში მან დაწერა 600-მდე მოთხრობა, გამოაქვეყნა 30-ზე მეტი წიგნი, დაწერა მრავალი ლექსი, პიესა და სცენარი სატელევიზიო შოუსთვის.
ხიმშიაშვილები
ისტორია
1828 წელს რუსეთ-ოსმალეთის ომი დაიწყო. სელიმის უფროსმა შვილმა აჰმედ-ბეგმა, რომელსაც დიდი გავლენა ჰქონდა აჭარაში, ხულოში სასახლე აიშენა და იქ დასახლდა. 1828 წელს მასთან ახალციხეში დაბანაკებული რუსის ჯარის უფროსმა თავად ბებუთოვმა მოლაპარაკებმა გამართა. 1829 წელს ახალციხის გარშემორტყმისათვის ახმედ-ბეგს ფაშობა ებოძა და თანახმა გახდა რუსეთის ქვეშევრდომობა მიეღო. იმპერატორმა ნიკოლოზმა გენერალ-მაიორობა და სტანისლავის ლენტი უბოძა. მალე თავადი ბებუთოვი გამოცვალეს და მის მაგივრად გენერალი ბარონ ოსტენ საკენი დანიშნეს. აჰმედმა რომელიც არ ენდობოდა ახალ უფროსობას უარი უთხრა სწვეოდა ახალციხეში ოსტენ საკენს, რის გამოც ბარონი პირდაპირ აჭარაში შეიჭრა თავისი ჯარით. ხულოში გადაწვეს მისი სახლ-კარი და გაიმართა ბრძოლა აჭარლებსა და რუსის ჯარს შორის. შეტაკება იმით დამთავრდა რომ დაზარალებული რუსის ჯარი სამცხეში გაბრუნდა. მალე 1829 წელს ოსმალეთსა და რუსებს შორის ზავი ჩამოვარდა. ახმედ-ფაშას ყარსის გუბერნატორობა მისცეს და ერზრუმის სერაქსირად მოკვდა.
რეი ბრედბერი
2012 წელს, მის გარდაცვალების შემდეგ ნიუ-იორკ ტაიმზმა გამოაქვეყნა შემდეგი სიტყვები:
ხიმშიაშვილები
ისტორია
1829 წლის ომის შემდეგ, იმის წყალობით, რომ ახმედ-ფაშას, ოსმალეთის მთავრობის წინაშე, დიდი სამსახური მიუძღოდა, ხიმშიაშვილების გვარმა ხელში ჩაიგდო თითქმის მთელი ოსმალეთის საქართველო. თითოეულმა ძმამ თითო ნაწილი მიიჩინა თავისთვის. ამ დროს მათი სულტანთან დაქვემდებარება მხოლოდ სიტყვიერი იყო. ერთადერთი ბეგარა ჯარის-კაცობა იყო. ესეც ახმედ-ფაშამ შემოიღო, რომ ამით ეამებინა სულტანისათვის და თავისი ერთგულება დაემტკიცებია.
რეი ბრედბერი
.
ხიმშიაშვილები
ისტორია
აჰმედ-ფაშას სიკვდილის შემდეგ, ძმებში ყველაზე გავლენიანი ქერ-ჰუსეინ-ბეგი იყო. აჰმედ-ფაშის შვილის შერიფ-ბეგის მცირეწლოვანობის გამო მთელ აჭარას ქერ-ჰუსეინ-ბეგი მართავდა და ოსმალეთის მტავრობას ხელს უშლიდა აჭარაში ოსმალური წყობილება შემოეღო. ქერ-ჰუსეინ-ბეგის დასამორჩილებლად ოსმალეთიდან ჭყონია-ფაშა გამოგზავნეს, რომელიც ქედას დაბანაკდა და აჭარას შიშის ზარს სცემდა, მაგრამ მალე ის განდევნეს აჭარიდან. მალე მის მაგივრად ტრაპიზონიდან ქეი-ოღლი გამოგზავნეს. ამავე დროს მის წინააღმდეგ ყარსის ფაშის ჯარმაც გამოილაშქრა. ჰუსეინ ბეგი შეიპყრეს და ყარსში გაგზავნეს, მაგრამ მტერს დაუსხლტა. ის მეორეჯერ შეიპყრეს და სტამბოლში გაგზავნეს, სადაც XVIII საუკუნის 40-იანი წლების ბოლოს აღესრულა კიდეც.
რეი ბრედბერი
სქოლიო
კატეგორია:ამერიკელი მწერლები კატეგორია:XX საუკუნის ამერიკელი მამაკაცი მწერლები კატეგორია:XX საუკუნის ამერიკელი რომანისტები კატეგორია:XXI საუკუნის ამერიკელი მამაკაცი მწერლები კატეგორია:XXI საუკუნის ამერიკელი რომანისტები კატეგორია:ამერიკელი ფენტეზი მწერლები კატეგორია:ამერიკელი საშინელებათა ჟანრის მწერლები კატეგორია:ამერიკელი მამაკაცი დრამატურგები კატეგორია:ამერიკელი მამაკაცი რომანისტები კატეგორია:ამერიკელი მამაკაცი სცენარისტები კატეგორია:კალიფორნიელი რომანისტები კატეგორია:პულიცერის პრემიის ლაურეატები კატეგორია:ილინოისელი რომანისტები კატეგორია:XX საუკუნის ამერიკელი დრამატურგები კატეგორია:XXI საუკუნის ამერიკელი დრამატურგები კატეგორია:სამეცნიერო ფანტასტიკის დიდების დარბაზის წევრები კატეგორია:ფენტეზის მსოფლიო პრემიის ლაურეატები
ხიმშიაშვილები
ისტორია
40-50-იან წლებში ბეგების გვარეულობა სტამბოლში იხმეს. ოსმალეთის მთავრობამ გაოუცხადა რომ: თქვენი ფირმანები უნდა გადავსინჯოთ და ახლები მოგცეთო, ახალი წესების თანახმად შედგენილებიო. ბეგებმა იფიქრეს ოსმალეთის მტავრობა წყალობით აგვავსებსო და ყველა საბუთი, რაც კი ქართველი მეფეებისაგან ჰქონდათ ნაბოძები, სულ სტამბოლში წარადგინეს. მთავრობამ კი რადგანაც ყველა საბუთი ხელში ჩაიგდო გამოუცხადა ყველას: „სახელმწიფოს ყველა ქვეშევრდომი განურჩევლად წოდებისა და სარწმუნოებისა, ვალდებულნი არიან ხარკი იხადონ საერთო წესითა“.
უფლებაშემცირებულმა ბეგებმა რუსეთისკენ დაიწყეს ყურება. ამბობდნენ, რუსეთის ხელში თავადაზნაურობა უფრო დიდ პატივშია და თუ რუსეთმა ეს მხარე დაიპყრო, ჩვენი უფლებანი ისევ დაგვიბრუნდებაო. უკანასკნელი პატრონი ზემო აჭარისა, აჰმედ-ფაშას შვილი შერიფ-ბეგ ხიმშიაშვილი, განსაკუთრებით ხელს უწყობდა რუსეთს აჭარის დაბრუნების საქმეში. ხიმშიაშვილებს რუსეთის იმპერიის შემადგენლობაში თავადობა დაუმტკიცდათ 1850 წლის 2 დეკემბერს.
ხულოში მუსულმანთა სასაფლაოზე დაკრძალულნი არიან: შარიფ-ბეგის შვილის მურთაზ-ბეგის ცოლშვილი, არსლან-ბეგი, სებასტოპოლის ომში მოკლული ძმა შერიფ-ბეგისა — აჰმედ-ფაშა, იბრაჰიმ-ბეგი და სხვა.
RAM (ჯგუფი)
RAM — მუსიკალური ჯგუფი პორტ-ო-პრენსიდან, (ჰაიტი). ჯგუფის სახელი მისი დამფუძნებლის, სიმღერების ავტორისა და წამყვანი ვოკალისტის რიჩარდ ა. მორსის ინიციალებია. ჯგუფის მუსიკა ძირითადად მიზიკ-რასინია, თუმცა თავად მორსი აღწერს მას, როგორც „ვუდუ როკ-ენდ-რუტსი“ (ვუდუ როკი და ფესვები). მიზიკ რასინი ერთ-ერთი წამყვანი მუსიკალური მიმართულებაა ჰაიტიზე და ეს ჯგუფი ამ მიმართულების მთავარი წარმომადგენელია. რამი პირველად სცენაზე 1990 წელს გამოჩნდა, პირველი ალბომი კი 1996 წელს ჩაწერა. ჯგუფის მუსიკაში შერწყმულია ტრადიციული ვუდუ ლირიკა და ინსტრუმენტები, როგორიცაა რა-რა საყვირები და პეტუო დოლები, თანამედროვე როკ-ენ-როლის ფონზე. ჯგუფის სიმღერები შეიცავს ლირიკას კრეოლზე, ფრანგულსა და ინგლისურზე.
რესურსები ინტერნეტში
კატეგორია:ჰაიტის მუსიკალური ჯგუფები კატეგორია:1990 წელს ჩამოყალიბებული ჯგუფები
აზერბაიჯან-საფრანგეთის ურთიერთობები
საფრანგეთ-აზერბაიჯანის ურთიერთობები — წარმოადგენს ურთიერთობებს აზერბაიჯანსა და საფრანგეთს შორის. აზერბაიჯანს აქვს საელჩო პარიზში. საფრანგეთს აქვს საელჩო ბაქოში. ორივე ქვეყანა არის  ევროსაბჭოსა და ევროპის უსაფრთხოებისა და თანამშრომლობის ორგანიზაციის სრულუფლებიანი წევრი.
რესურსები ინტერნეტში
კატეგორია:აზერბაიჯანის დიპლომატიური ურთიერთობები კატეგორია:საფრანგეთის დიპლომატიური ურთიერთობები
ადმინისტრაციული ორგანო
ადმინისტრაციული ორგანო — ყველა სახელმწიფო ან ადგილობრივი თვითმმართველობის ორგანო ან დაწესებულება, საჯარო სამართლის იურიდიული პირი (გარდა პოლიტიკური და რელიგიური გაერთიანებებისა), აგრეთვე ნებისმიერი სხვა პირი, რომელიც საქართველოს კანონმდებლობის საფუძველზე ასრულებს საჯარო სამართლებრივ უფლებამოსილებებს.
ადმინისტრაციული ორგანოს ცნებაბაში მოცემულია ადმინისტრაციული ორგანოს ორგანიზაციული და ფუნქციონალური გაგება. ორგანოზაციული გაგება მოიცავს ცნების პირველ ნაწილს:
ფუნქციონალური გაგება კი მოიცავს ცნების მეორე ნაწილს:
ადმინისტრაციული ორგანოს ორგანიზაციული გაგება გულისხმობს იმას, რომ ადმინისტრაციული ორგანო ასრულებს თავის საჯარო-სამართლებრივ უფლებამოსილებებს. ფუნქციონალური გაგება კი იმას გულისხმობს, რომ „ნებისმიერი სხვა პირი“ საჯარო-სამართლებრივ უფლებამოსილებას ახორციელებს დელეგირების, ანუ სახელმწიფოს მხრიდან მის მიმართ უფლებამოსილების გადაცემის საფუძველზე. „ნებისმიერ სხვა პირში“ იგულისხმება კერძო სამართლის იურიდიული პირები. როგორც წესი, კერძო სამართლის იურიდიულ პირები არ არიან უფლებამოსილნი, გამოიყენონ საქმიანობის საჯარო-სამართლებრივი ფორმები, თუმცა, კანონის საფუძველზე, სახელმწიფოს შეუძლია აღჭურვოს ეს პირები საჯარო-სამართლებრივი უფლებამოსილებებით. მმართველობითი უფლებამოსილებებით კერძო პირები აღიჭურვებიან იმ შემთხვევაში, როდესაც რაიმე საქმიანობა მოითხოვს სპეციალურ ცოდნას და ამ მიზნით შესაბამისი სახელმწიფო ორგანოს შექმნა დაკავშირებულია დიდ ხარჯებან მაშინ, როდესაც კერძო პირებს შეუძლიათ მისი შესრულება იმავე ხარისხით და, ამასთან, ნაკლები დანახარჯებით.
საქმიანობის სამართლებრივი ფორმები
ადმინისტრაციული ორგანო თავისი უფლებამოსილებების განსახორციელებლად იყენებს საქმიანობის სამართლებრივ ფორმებს. ესენია: ინდივიდუალური ადმინისტრაციულ-სამართლებრივი აქტი, ნორმატიული ადმინისტრაციულ-სამართლებრივი აქტი, რეალაქტი და ადმინისტრაციული ხელშეკრულება.
ინდივიდუალური ადმინისტრაციულ-სამართლებრივი აქტი
ინდივიდუალური ადმინისტრაციულ-სამართლებრივი აქტი არის ადმინისტრაციული ორგანოს მიერ ადმინისტრაციული კანონმდებლობის საფუძველზე გამოცემული ინდივიდუალური სამართლებრივი აქტი, რომელიც აწესებს, ცვლის,  წყვეტს ან ადასტურებს   პირის ან პირთა შეზღუდული წრის  უფლებებსა და მოვალეობებს.
რეალაქტი
რეალაქტი არის ადმინისტრაციული ორგანოს საქმიანობის ისეთი საჯარო-სამართლებრივი ღონისძიება, რომელიც მიმართულია არა სამართლებრივი ურთიერთობის წარმოშობის, შეცვლის ან შეწყვეტისაკენ, არამედ ფაქტობრივი შედეგების დადგომისაკენ. რეალაქტსა და ადმინისტრაციული ორგანოს საქმიანობის სხვა სამართლებრივ ფორმებს შორის განსხვავება ის არის, რომ რეალაქტი წარმოადგენს ფაქტობრივ, რეალურ მოქმედებას, ხოლო დანარჩენი კი — წერილობით აქტებს, დოკუმენტებს.
ადმინისტრაციული ხელშეკრულება
ადმინისტრაციული ხელშეკრულება არის ადმინისტრაციული ორგანოს მიერ საჯარო უფლებამოსილების განხორციელების მიზნით ფიზიკურ ან იურიდიულ პირთან, აგრეთვე სხვა ადმინისტრაციულ ორგანოსთან დადებული სამოქალაქო-სამართლებრივი ხელშეკრულება.
სქოლიო
კატეგორია:ზოგადი ადმინისტრაციული სამართალი
Cardiocondyla nivalis
Cardiocondyla nivalis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cardiocondyla-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
სიენა მილერი
სიენა როუზ დაიანა მილერი (Sienna Rose Diana Miller; დ. 28 დეკემბერი, 1981) — ბრიტანელ-ამერიკელი მსახიობი.
მილერი ნიუ-იორკში დაიბადა და ლონდონში გაიზარდა. მან კარიერა, როგორც ფოტომოდელმა დაიწყო. მისი ფოტოები იტალიური ვოგისა და პირელის კალენდრის გვერდებზე გამოჩნდა. მილერის, როგორც მსახიობის, კარიერული გარღვევა 2004 წელს ფილმებით, ფენოვანი ნამცხვარი და ალფი, შედგა. 2006 წელს მან ფილმში გოგონა ქარხნიდან ცნობილი ვარსკვლავი ედი სეჯვიკის როლი მოიპობა. 2008 წელს მილერმა ფილმში აკრძალული სიყვარული მწერალი კეტლინ მაკნამარას როლი ითამაშა, რომლისთვისაც ამომავალი ვარსკვლავის კატეგორიაში ბრიტანული კინოაკადემიის ჯილდოს ნომინაცია დაიმსახურა. ფილმში GI Joe: კობრას გადასროლა ბარონესას როლის შესრულების შემდეგ მსახიობმა ტაბლოიდების ყურადღების მკვეთრი ზრდის ფონზე ხანმოკლე კარიერული შესვენება აიღო.
მილერმა პოპულარობა 2012 წელს ფილმში გოგო ტიპი ჰერდენის როლის შესრულებით დაიბრუნა, რომლისთვისაც ბრიტანული კინოაკადემიის ჯილდოსა და ოქროს გლობუსზე იყო წარდგენილი. 2010-იან წლებში მსახიობის კრიტიკული აღიარება კიდევ უფრო გაიზარდა, რასაც ხელი შეუწყო ფილმებმა: Foxcatcher, ამერიკელი სნაიპერი, გასეირნება მისისიპში, დაკარგული ქალაქი Z, ამერიკელი ქალი და ცხოვრება ღამით.
ადრეული ცხოვრება
სიენა მილერი 1981 წელს ნიუ-იორკში დაიბადა. როცა იგი თვრამეტი თვის იყო, მისი ოჯახი საცხოვრებლად ლონდონში გადავიდა. მილერის დედა, ჟოზეფინა, წარმოშობით სამხრეთაფრიკელი ბრიტანელი ყოფილი მოდელია, რომელიც დეივიდ ბოუის პირადი ასისტენტი იყო. მისი მამა, ედვინ მილერი, ამერიკელი ბანკირია, რომელიც ჩინური ხელოვნების დილერი გახდა. მილერს ჰყავს ერთი და,სავანა, და ორი ნახევარძმა, ჩარლზი და სტივენი. 1987 წელს მილერის მშობლები ერთმანეთს გაეყარნენ, რის შემდეგაც იგი დედასთან ერთად საცხოვრებლად პარსონს გრინის რაიონში გადავიდა. მილერმა განათლება ჰეტფილდისა და ბერკშირის სკოლა-ინტერნატებში მიიღო. სწავლის დასრულების შემდეგ, 18 წლის მილერმა გერმანულმა გაზიანი სასმლის რეკლამაში მიიღო მონაწილეობა. გამომუშავებული ფულით იგი ნიუ-იორკში გადავიდა და ლი სტრასბერგის თეატრისა და კინოს ინსტიტუტში სამთვიან კურსზე დაიწყო სწავლა.
სამსახიობო კარიერა
მილერის კინოდებიუტი 2001 წელს იტალიურ-ბრიტანულ რომანტიკულ ფილმში სამხრეთი კენსინგტონი შედგა. იგი ამერიკელ მაყურებელს სატელევიზიო დრამატული სერიალით გამჭრიახი ედი 2003 წელს გაეცნო.
მილერის შემოქმედებაში გარდამტეხი მომენტი იყო 2004 წელი, როცა  ორ კომერციულ ფილმში მონაწილეობამ და მსახიობ ჯუდ ლოუსთან სასიყვარულო ურთიერთობამ მისი ცნობადობა მნიშვნელოვნად გაზარდა. მეთიუ ვონის კრიმინალურ თრილერში ფენოვანი ნამცხვარი, რომელშიც მილერმა დენიელ კრეიგთან ერთად ითამაშა, მან ლონდონელი კოკაინის მიმწოდებლის სასიყვარულო ობიექტის როლი შეასრულა. ფილმმა აღიარება დაიმსახურა. The New York Times-მა მილერს „ახალი It Girl“ უწოდა. რომანტიკულ კომედიურ დრამაში ალფი, რომელიც 1966 წლის ამავე სახელწოდების ფილმის რიმეიკია, მილერმა ჯუდ ლოუს პერსონაჟის, ლონდონელი სექსდამოკიდებული ლიმუზინის მძღოლის შეყვარებულის როლი შეასრულა.
2005 წელს მილერმა მონაწილეობა მიიღო ეპოქალურ დრამაში კასანოვა, რომელშიც მან არალეგალური ფემინისტური წიგნების ავტორისა და ჰიტ ლეჯერის პერსონაჟის, ჯაკომო კასოვას, სასიყვარულო ობიექტის როლი შეასრულა. ფილმის შემოსავალმა 37.6 მილიონი დოლარი შეადგინა. მსახიობმა ბიოგრაფიულ დრამაში გოგონა ქარხნიდან (2006) ენდი უორჰოლის ფილმების ვარსკვლავის, ედი სეჯვიკის, როლი შეასრულა. 2007 წელს მილერმა მეთიუ ვონის ფილმში ვარსკლავის მტვერი მიიღო მონაწილეობა. იმავე წელს მან ითამაშა სტივ ბუშემის ფილმში ინტერვიუ, რომელიც ნიდერლანდელი კინორეჟისორი თეო ვან გოგის 2003 წლის ამავე სახელწოდების ფილმის რიმეიკია. ინტერვიუში შესრულებული როლისთვის მილერი კატეგორიაში საუკეთესო მსახიობი ქალი მთავარ როლში დამოუკიდებელი სულის ჯილდოზე იყო წარდგენილი. ფილმისთვის მან აგრეთვე მოიპოვა ლონდონის კინოკრიტიკოსთა წრის ნომინაცია კატეგორიაში წლის ბრიტანელი ქალი მსახიობი.
2008 წელს მილერმა მონაწილეობა მიიღო ფილმში პიტსბურგის მისტერიები, რომელიც მაიკლ ჩაბონის 1988 წლის ამავე სახელწოდების რომანის ადაპტაციას წარმოადგენს. ფილმის პრემიერა სანდენსის კინოფესტივალზე შედგა. იმავე წელს მილერმა კირა ნაიტლისთან ერთად ბიოგრაფიუულ დრამაში აკრძალული სიყვარული ითამაშა. ფილმში მან მწერალი კეტლინ მაკნამარას, პოეტი დილან ტომასის, მეუღლის როლი შეასრულა. ფილმს არაერთგაროვანი კრიტიკული გამოხმაურება მოჰყვა. The Hollywood Reporter-ის კრიტიკოსმა რეი ბენეტმა დაწერა, რომ აკრძალული სიყვარული „შესანიშნავი ატმოსფერული ზღაპარია სიყვარულისა და ომის შესახებ“. მსახიობების შესახებ მან აღნიშანა: „ეს ფილმი ქალებს ეკუთვნით... მილერი კიდევ ერთხელ ამტკიცებს, რომ მას ყველაფერი აქვს, რაც კინოვარსკვლავობას სჭირდება.“ ფილმისთვის მილერი წარდგენილი იყო ბრიტანული დამოუკიდებელი კინოს ჯილდოზე კატეგორიაში საუკეთესო მსახიობი ქალი მეორეხარისხოვან როლში.
სქოლიო
კატეგორია:დაბადებული 1981 კატეგორია:დაბადებული 28 დეკემბერი კატეგორია:ლი სტრასბერგის თეტრისა და კინოს ინსტიტუტის კურსდამთავრებულები
სამხრეთ-ბანატის ოლქი
სამხრეთ-ბანატის ოლქი (Јужнобанатски управни округ) — სერბეთის ავტონომიურ მხარე ვოევოდინას ერთ-ერთი ოლქი შვიდიდან. მდებარეობს ვოევოდინას სამხრეთ ნაწილში.
ოლქი მოიცავს 8 თემს. მისი ადმინისტრაციული ცენტრია ქალაქი პანჩევო. 2002 წლის აღწერის მონაცემებით ოლქის მოსახლეობა შეადგენს 313 937 ადამიანს. სიმჭიდროვე — 74 კაცი/კმ²-ზე. ფართობი — 4245 კმ².
მინი|მარცხნივ|ოლქის თემები
2002 წლის აღწერის მონაცემებით, უდიდესი ეთნიკური ჯგუფებია :
სქოლიო
კატეგორია:სერბეთის ოლქები
სერხიო აგუერო
სერხიო ლიონელ აგუერო დელ კასტილიო (Sergio Leonel Agüero del Castillo; 2 ივნისი 1988, კილმესი, არგენტინა) — არგენტინელი ფეხბურთელი, არგენტინის ეროვნული ნაკრების თავდამსხმელი 2006–2021 წლებში. მიჩნეულია მისი თაობის ერთ-ერთ საუკეთესო თავდამსხმელად და ერთ-ერთ საუკეთესო მოთამაშედ პრემიერ ლიგის ისტორიაში. 2003 წლის 5 ივლისს ის გახდა არგენტინის პრიმერა დივიზიონში ყველაზე ახალგაზრდა დებიუტანტი ფეხბურთელი (იგი ამ დროს 15 წლისა და 35 დღის იყო). ამით მან დიეგო მარადონას რეკორდი მოხსნა.
2006 წელს სერხიო 23 მილიონი ევროს სანაცვლოდ ლა ლიგის კლუბ მადრიდის ატლეტიკოში გადავიდა. მან მალევე მიიქცია ყურადღება სხვა გრანდებისგან ევროპის მასშტაბით, ატლეტიკოში 234 თამაშში 101 ბურთი გაიტანა, ხოლო 2010 წელს მოახერხა ევროპა ლიგისა და უეფა-ს სუპერთასის მოგება. ამის შემდეგ, 2011 წელს, აგუერო უერთდება ინგლისის პრემიერლიგის ბინადარ მანჩესტერ სიტის 35 მილიონი ფუნტი სტერლინგის სანაცვლოდ. მისი სადებიუტო სეზონის ბოლო თამაშში, 94-ე წუთზე მოახერხა და გოლი გაიტანა კუინზ პარკ რეინჯერსის კარში, ამით კი სიტის პრემიერლიგის ტიტული მოაგებინა. 2012 წელს ფანებმა დაასახელეს კლუბის საუკეთესო ფეხბურთელად, ასევე მან პრემიერლიგის 2011-2012 წლების სეზონის ოქროს ბურთიც მოიგო, მან 31 ჩატარებული თამაშიდან 26 გოლი გაიტანა. 2013-2014 წლების სეზონის მიწურულს აგუეროს პრემიერლიგაში ყველა დროის საუკეთესო მაჩვენებელი ჰქონდა ის გოლს საშუალოდ ყოველ 115 წუთში იტანდა.
საკლუბო
ატლეტიკო:(2)
მანჩესტერ სიტი:(15)
სქოლიო
კატეგორია:დაბადებული 1988 კატეგორია:დაბადებული 2 ივნისი კატეგორია:ესპანელი არგენტინელები კატეგორია:არგენტინელი ფეხბურთელები კატეგორია:არგენტინის ნაკრების ფეხბურთელები კატეგორია:არგენტინის პრიმერა დივიზიონის ფეხბურთელები კატეგორია:ინდეპენდიენტეს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ატლეტიკო მადრიდის ფეხბურთელები კატეგორია:მანჩესტერ სიტის ფეხბურთელები კატეგორია:პრემიერ ლიგის ფეხბურთელები კატეგორია:2008 წლის ზაფხულის ოლიმპიური თამაშების მედალოსნები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2011 წლის კოპა ამერიკის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2015 წლის კოპა ამერიკის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:2019 წლის კოპა ამერიკის ფეხბურთელები
ხილპერიკ I
ხილპერიკ I (დ. დაახლ. 537 — გ. 27 სექტემბერი, 584) — ფრანკების მეფე მეროვინგების დინასტიიდან. 561 წლიდან სუასონის მეფე, 567 წლიდან პარიზის მეფე. ხლოტარ I-სა და არნეგუნდას ვაჟი.
სქოლიო
კატეგორია:ფრანკთა მეფეები კატეგორია:მეროვინგები კატეგორია:დაბადებული 537 კატეგორია:გარდაცვლილი  27 სექტემბერი კატეგორია:გარდაცვლილი 584
სერბთა რესპუბლიკა (ბოსნია და ჰერცეგოვინა)
სერბთა რესპუბლიკა ( Република Српска, Republika Srpska) — ერთ-ერთი იმ ორი პოლიტიკური ერთეულიდან, რომელიც წარმოადგენს ქვედა დონის მმართველობას დღევანდელ ბოსნია-ჰერცეგოვინაში. მეორე ერთეულია ბოსნია და ჰერცეგოვინის ფედერაცია. ოფიციალური დედაქალაქია სარაევო, თუმცა დე ფაქტო დედაქალაქია ბანია-ლუკა.
დასახლებული პუნქტები
დიდი დასახლებული პუნქტები (2013 წლის მიხედვით):
სქოლიო
კატეგორია:ბოსნია და ჰერცეგოვინა
ქვემო ნიჩბისის წმინდა ნიკოლოზის ეკლესია
მინი|წმინდა ნიკოლოზის ეკლესიის ხედი ჩრდილო-დასავლეთიდან ქვემო ნიჩბისის წმინდა ნიკოლოზის ეკლესია — ეკლესია მცხეთის მუნიციპალიტეტის სოფელ ქვემო ნიჩბისში. მდებარეობს სოფლის სამხრეთით. სტილისტური ნიშნებით თარიღდება XVI-XVII საუკუნეებით. XVIII საუკუნეში ეკლესიის ქვედა ნაწილისათვის გასამაგრებლად შემოუშენებიათ ახალი კედელი (სისქე 0,65 მ), რომელიც შემოსილია კარგად გათლილი კვადრებით.
ეკლესია ცენტრალურ-გუმბათოვანი ნაგებობაა (16,7 X 15 მ), ნაშენია ნატეხი ქვით, კუთხეებში კარგად გათლილი კვადრებია გამოყენებული. ეკლესიაში შესასვლელი დასავლეთიდანაა. გუმბათი საკურთხევლის კუთხეებსა და დასავლეთის ორ სვეტს ეყრდნობა. ყველა მკლავში თითო სარკმელია. პატარა სარკმლები სამხრეთ და ჩრდილოეთ კედლებშიცაა. საკურთხევლის ორივე მხარეს გეგმით მართკუთხა სადიაკვნე და სამკვეთლოა. ორივე სათავსში თითო სარკმელი და მცირე ნიშებია. ეკლესიის შიდა კედლები მოპირკეთებულია თლილი ქვით. ფასადები XVIII საუკუნეში უხვად მოურთავთ, მაგრამ მორთულობა მშრალი და მდარეა.
ლიტერატურა
კატეგორია:მცხეთის მუნიციპალიტეტის ტაძრები
პატრისტიკა
პატრისტიკის ევოლუცია 3 ეტაპად იყოფა: 1. ადრეული პატრისტიკა ანუ აპოლოგეტიკა (II-III სს.), დაკავშირებული ისეთ ავტორებთან, როგორებიც იყვნენ იუსტინი, ტატიანი, ათენაგორი, ტერტულიანე, კლიმენტ ალექსანდრიელი, ორიგენი. 2. მოწიფული პატრისტიკა (III-V სს.), რეალიზებული ბერძნულენოვან აღმოსავლეთში, კაპადოკიელ მოღვაწეთა წრეში: ბასილი დიდი, გრიგოლ ნოსელი, გრიგოლ ღვთისმეტყველი. 3. გვიანდელი პატრისტიკა (V-VIII სს.), მიმართული ქრისტიანული მოძღვრების სისტემატიზაციის პრობლემებზე.
რესურსები ინტერნეტში
კატეგორია:ქრისტიანული თეოლოგია
ლანგრის პლატო
ლანგრის პლატო (Plateau de Langres) — პლატო საფრანგეთში. მდებარეობს პარიზის აუზის სამხრეთ-აღმოსავლეთ ნაწილში. ქმნის წყალგამყოფის ნაწილს მდინარეების სენისა და სონის აუზებს შორის. სიმაღლე 400–500 მ. ლანგრის პლატო დანაწევრებულია მდინარეების მარნის, სიუიზის, ოჟონის, ობისა და რონიონის ხეობებით. დამახასიათებელია კონტინენტური კლიმატი. ატმოსფერული ნალექების რაოდენობა 800–1000 მმ წელიწადში. აგებულია შუაიურული კირქვებით. განვითარებულია კარსტი. გვხვდება გამეჩხრებული მუხის ტყეები, ბუჩქნარის რაყები. მისდევენ მეცხვარეობას, მევენახეობასა და მეღვინეობას. ტყეებს უკავიათ 92 611 ჰა. ტყიანობა 44.7%.
სქოლიო
კატეგორია:საფრანგეთის პლატოები
სილოსოვო
2010 წლის მონაცემებით სოფელში ცხოვრობს 284 ადამიანი. რაიონულ ცენტრ ბურაევოდან დაშორებულია 28 კილომეტრით. უახლოესი რკინიგზის სადგურია იანაული, რომელიც დაშორებულია 96 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98 %).
სქოლიო
კატეგორია:ბურაევოს რაიონის სოფლები
Cardiocondyla nuda
Cardiocondyla nuda — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cardiocondyla-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
დიმიტარ ბერბატოვი
დიმიტარ ივანოვ ბერბატოვი (Димитър Иванов Бербатов, დ. 30 იანვარი, 1981) — ბულგარელი ფეხბურთელი, რომელიც თამაშობს თავდამსხმელის პოზიციაზე. 2006-2010 წლებში იყო ბულგარეთის ნაკრების კაპიტანი. არის ბულგარეთის ყველა დროის საუკეთესო ბომბარდირი. ბულგარეთის წლის საუკეთესო ფეხბურთელის ტიტული აქვს მოგებული შვიდჯერ, რაც რეკორდული მაჩვენებელია ხრისტო სტოიჩკოვის შემდეგ.
ბერბატოვმა თამაში დაიწყო მშობლიურ ქალაქ ბლაგოევგრადში. შემდეგ ის გადავიდა „სოფიის ცსკა-ში“ 1998 წელს, როდესაც ის 17 წლის იყო. 2001 წლის იანვარში ის გადავიდა „ლევერკუზენის ბაიერში“ და 18 თვის შემდეგ, 2002 წელს, პირველად ითამაშა ჩემპიონთა ლიგის ფინალში, როდესაც ის შეცვლაზე შევიდა ფინალში, „მადრიდის რეალის“ წინააღმდეგ, რომელიც „ბაიერმა“ წააგო, ანგარიშით 1-2. ლევერკუზენში ხუთწელიწადნახევრის ასპარეზობის შემდეგ, ის შეუერთდა ინგლისის კლუბ „ტოტენჰემ ჰოთსფურს“ 2006 წლის ივლისში, სადაც მან გაატარა ორი წელი, ვიდრე მანჩესტერში გადავიდოდა. მან მეორედ ჩემპიონთა ლიგის ფინალში 2009 წელს ითამაშა, სადაც „მანჩესტერი“ დამარცხდა „ბარსელონასთან“, ანგარიშით 0-2. ბერბატოვი პირველი არაინგლისელია პრემიერ ლიგის ისტორიაში, რომელმაც გაიტანა ხუთი გოლი ერთ მატჩში, როდესაც მანჩესტერმა 7-1 დაამარცხა „ბლექბერნ როვერსი“ 2010 წლის ნოემბერში.
ბერბატოვმა 2012 წელს დატოვა „მანჩესტერი“ და შეუერთდა ინგლისურ კლუბ „ფულემს“. შემდეგში ასპარეზობდა რამდენიმე გუნდში, მათ შორის „მონაკოში“, „„პაოკსა“ და „კერალა ბლასტერსში“.
ადრეული წლები
ბერბატოვი დაიბადა პროფესიონალი სპორტსმენების — ივან და მარგარიტა ბერბატოვების ოჯახში. ივანი „ბლაგოევგრადის პირინისა“ და „ცსკა სოფიას“ ფეხბურთელი იყო, მარგარიტა კი ხელბურთელი. ბერბატოვის საყვარელი გუნდი იყო „მილანი“, საყვარელი ფეხბურთელები — ჰოლანდიელი მარკო ვან ბასტენი და ინგლისელი ალან შირერი, რომელიც „ნიუკასლ იუნაიტედში“ თამაშობდა. ბერბატოვის დედამ მოგვიანებით გაამხილა თავისი შვილის ახალგაზრდული ოცნება და თქვა, რომ დიმიტარი იმდენად იყო აღფთოვანებული ალან შირერის თამაშით, რომ წლების განმავლობაში მას ნიუკასლის მაისურით ეძინა.
პირინ ბლაგოევგრადი
ბერბატოვმა ახალგაზრდული კარიერა დაიწყო მშობლიური ქალაქის გუნდში, „ბლაგოევგრადის პირინში“, სადაც მან გაიტანა 77 გოლი (სარეზერვო გუნდში) 92 მატჩში.
ცსკა სოფია
ბერბატოვი შეუერთდა მისი მამის ყოფილ კლუბს, ცსკა სოფიას, საფეხბურთო სკაუტის და მენეჯერის, დიმიტარ პენევის დახმარებით 1998 წელს. მან პირველი პროფესიონალური კონტრაქტი გააფორმა კლუბთან და დებიუტი ჰქონდა 1998-99 წლების სეზონში, 18 წლის ასაკში. მან ცსკა-ს შემადგენლობაში მოიგო ბულგარეთის თასი. მისი საევროთასო მატჩი შედგა 1999 წლის სეტქმბერში, სადაც 2-0 დამარცხდა ცსკა „ნიუკასლ იუნაიტედთან“; იმ სეზონში მან გაითქვა სახელი, გაიტანა 14 გოლი 27 მატჩში ბულგარეთის ჩემპიონატში. 2009 წლის ივნისში ბერბატოვმა მიაშურა იტალიის სერია A-ს კლუბ „ლეჩეს“, მაგრამ ვერ გაიარა სამედიცინო შემოწმება და ტრანსფერი ჩაიშალა ბოლო მომენტში.
ბაიერ ლევერკუზენი
2000-01 წლების სეზონის პირველ ნახევარში 11 მატჩში გაიტანა 9 გოლი, რის შემდეგაც კლუბმა გაუფორმა ახალი, 4-წლიანი კონტრაქტი, 1,3 მილიონი ევროს ანაზაღაურებით წელიწადში. ბერბატოვი თავდაპირველად თამაშობდა ბაიერის სარეზერვო გუნდში, გერმანიის ობერლიგაში, სადაც გაიტანა ექვსი გოლი შვიდ თამაშში, რასაც მოჰყვა დაწინაურება პირველ გუნდში. მისი დებიუტი შედგა სეზონისწინა ამხანაგურ მატჩში „დი სი იუნაიტედის“ წინააღმდეგ, სადაც მან შეასრულა ჰეთ-თრიქი. მისი დებიუტი გერმანიის ჩემპიონატში შედგა 2001 წლის 10 თებერვალს, „კიოლნის“ წინააღმდეგ, სადაც „ბაიერმა“ გაიმარჯვა 4-1. ბერტი ფოგთსის მწვრთნელობის პერიოდში ბერბატოვი იყო სარეზერვო ფეხბურთელი, მოედანზე გამოჩნდა ექვსჯერ და გოლი არ გაუტანია. ლევერკუზენი იმ სეზონში ჩემპიონთა ლიგის ჯგუფური ეტაპის ბოლო ადგილზე გავიდა.
შემდეგ სეზონში ბერბატოვმა 16 გოლი გაიტანა კლუბის მაისურით და დიდი წვლილი შეიტანა „ბაიერის“ საჩემპიონთალიგო წარმატებაში, ლივერპულის დამარცხების (4-2) შემდეგ გავიდნენ ფინალში. ფინალში, „მადრიდის რეალის“ წინააღმდეგ ბერბატოვი შევიდა შეცვლაზე ტომას ბრდარიჩის ნაცვლად, 38-ე წუთზე. იმ მატჩში ლევერკუზენი დამარცხდა, ანგარიშით 1-2. იმ სეზონში ბაიერმა მეორე ადგილი დაიკავა გერმანიის ბუნდესლიგაში. გუნდმა წააგო გერმანიის თასის ფინალში „შალკე 04-ს“ წინააღმდეგ. წარმატებული გამოდგა ასევე შემდეგი სეზონი ბერბატოვისთვის. 2003-04 წლების სეზონში ბერბატოვმა 16 გოლი გაიტანა 24 მატჩში. მომდევნო ორ სეზონში 46 გოლი გაიტანა ბუნდესლიგაში, 5 კი — ჩემპიონთა ლიგაზე. მისით დაინტერესდა რამდენიმე ევროპული კლუბი — „სელტიკი“, „მადრიდის ატლეტიკო“ და „ლივერპული“.
ტოტენჰემ ჰოთსფური
სადებიუტო სეზონში ევროთასებზე მის მიერ რვა შეხვედრაში გატანილი შვიდი გოლი დაეხმარა ტოტენჰემს უეფას თასის ჯგუფურ ეტაპზე პირველ ადგილზე გასვლაში. მისი მეორე საევროთასო დებიუტი შედგა 2006 წლის ოქტომბერში, როდესაც „ბეშიქთაშთან“ 2-0 მოგებულ მატჩში გოლით გამოირჩა. „ტოტენჰემი“ ორი მატჩის ჯამში დამარცხდა 3-4 „სევილიასთან“ და გამოეთიშა უეფა-ს თასის გათამაშებას. მას დასჭირდა გარკვეული დრო ადაპტაციისთვის, რათა ყოფილიყო ისეთ ფორმაში, როგორშიც იყო ლევერკუზენში თამაშისას. „უიგანის“ წინააღმდეგ გამართულ მატჩში, ბერბატოვმა გაიტანა ერთი გოლი და გააკეთა ორი საგოლე პასი. „ტოტეჰემმა“ გაიმარჯვა 3-1. ამ მატჩის შემდეგ მას გაჰქონდა გოლები რეგულარულად. მან პირველი გოლი ინგლისის თასზე გაიტანა 2007 წლის 18 თებერვალს, როდესაც „ფულემთან“ მატჩში შეცვლაზე შევიდა მოედანზე და 4-0 მოგებულ მატჩში გაიტანა ორი გოლი. 2007 წლის აპრილში ბერბატოვი თავის თანაგუნდელ რობი კინთან ერთად დაასახელეს პრემიერლიგის თვის საუკეთესო მოთამაშედ და 2004 წლის თებერვლის შემდეგ ის გახდა პირველი ფეხბურთელი, რომელმაც გაიზიარა ეს ჯილდო. 2006-07 წლების სეზონში მან გაიტანა 12 გოლი 33 მატჩში პრემიერლიგაში მოიგო „ტოტენჰემ ჰოთსფურის“ სეზონის საუკეთესო ფეხბურთელის ტიტული და გახდა პრემიერლიგის სიმბოლური ნაკრების წევრი.
მისი პირველი ჰეთ-თრიქი პრემიერლიგაში შედგა 2007 წლის დეკემბერს, „რედინგთან“ 6-4 მოგებულ მატჩში მისი პირველი სათასო ფინალი შედგა 2008 წლის 24 თებერვალს ინგლისის ლიგის თასზე, სადაც „ტოტენჰემი“ შეხვდა „ჩელსის“, უემბლის სტადიონზე. ბერბატოვმა გაიტანა პენალტების სერიაში და მისმა გუნდმა გაიმარჯვა 2-1. სეზონი დაასრულა 15 გატანილი გოლით. შემდეგი სეზონის დაწყებამდე „მანჩესტერ იუნაიტედის“ მთავარმა მწვრთნელმა, ალექს ფერგიუსონმა პრესის საშუალებით განაცხადა, რომ კონტრაქტს გააფორმებდა მისი გუნდი ბერბატოვთან. „ტოტენჰემმა“ უჩივლა „მანჩესტერს“ ლიგის წესების დარღვევისთვის. ბერბატოვმა გამოტოვა მატჩები „სანდერლენდთან“ და „ჩელსისთან“ აგვისტოში, სეზონის პირველ თვეში.
მანჩესტერ იუნაიტედი
ბერბატოვი „მანჩესტერ იუნაიტედში“ გადაბარგდა 2008 წლის 1 სექტემბერს, რაშიც კლუბმა გადაიხადა £30.75 მილიონი და გაფორმდა 4-წლიანი კონტრაქტი. „ტოტენჰემმა“ განაცხადა ასევე ბერბატოვის სავარაუდო ტრანსფერზე „მანჩესტერ სიტიში“, მაგრამ ბერბატოვმა განაცხადა, რომ არასდროს უფიქრია „მანჩესტერ სიტიზე“. . ბერბატოვის დებიუტი „მანჩესტერში“ შედგა 27 წლის ასაკში „ლივერპულის“ წინააღმდეგ, სადაც კარლოს ტევესის გოლმა ვერ უშველა გუნდს და დამარცხდნენ 1-2. „მანჩესტერის“ მაისურით პირველი დუბლი მიითვალა „ოლბორგის“ წინააღმდეგ, ჩემპიონთა ლიგის ჯგუფური ეტაპის მატჩში, 2008 წლის 30 სექტემბერს, რომელიც „მანჩესტერმა“ მოიგო, ანგარიშით 3-0. პირველი გოლი ინგლისის ჩემპიონატში გაიტანა „ვესტ ბრომვიჩის“ წინააღმდეგ გამართულ მატჩში, რომელიც დასრულდა 4-0, მანჩესტერის სასარგებლოდ. ალექს ფერგიუსონმა ის დაიცვა 2008-09 წლების სეზონის ინგლისის თასის ნახევარფინალში „ევერტონთან“ გაცუდებული პენალტის შემდეგ კრიტიკისგან, სადაც „მანჩესტერ იუნეიტედი“ დამარცხდა პენალტების სერიაში. მალე, ბერბატოვმა კლუბის მაისურით მეხუთე გოლი გაიტანა მისი ყოფილი კლუბის, „ტოტენჰემ ჰოტსპურის“ კარში, სადაც მანჩესტერი პირველ ტაიმში მარცხდებოდა, ანგარიშით 0-2, მეორე ტაიმში კი შემოაბრუნა მატჩის ბედი და მოიგო 5-2. 2009 წლის 16 მაისს მოიგო პრემიერლიგა და გახდა პირველი ბულგარელი ფეხბურთელი, რომელმაც მოიგო ეს ტიტული. ბერბატოვმა მისი მესამე გოლი გაიტანა ინგლისის სუპერთასზე „ლონდონის ჩელსისთან“ 92-ე წუთზე 3-1 მოგებულ მატჩში. რვა დღის შემდეგ მან სეზონის პირველი საპრემიერლიგო გოლი გაიტანა „ნიუკასლ იუნაიტედის“ კარში, მისმა გუნდმა კი მოიგო 3-0. პირველი ჰეთ-თრიქი შეასრულა 2009 წლის 16 სექტემბერს, ლივერპულთან 3-2 მოგებულ საშინაო თამაშში. მეორე გოლი გახდა პრემიერლიგის სეზონის გოლის კანდიდატი. ეს იყო „მანჩესტერ იუნაიტედის“ ფეხბურთელისთვის პირველი ჰეთ-თრიქი „ლივერპულთან“ 1964 წლის შემდეგ. 2010 წლის 11 ნოემბერს შედგა მისი მე-100 მატჩი „მანჩესტერის“ შემადგენლობაში „მანჩესტერ სიტის“ წინააღმდეგ (0-0). თექვსმეტი დღის შემდეგ ბერბატოვმა დაამყარა ინდივიდუალური რეკორდი — გაიტანა ხუთი გოლი „ბლექბერნ როვერსის“ წინააღმდეგ გამართულ მატჩში, რომელიც დასრულდა 7-1, „მანჩესტერის“ სასარგებლოდ. ის იყო პირველი არაინგლისელი, რომელმაც გაიტანა ხუთი გოლი ერთ მატჩში (ინგლისელთაგან მსგავსი შედეგის მიღწევა მოახერხეს ენდრიუ კოულმა, ალან შირერმა და ჯერმენ დეფომ). 2010 წლის 20 დეკემბერს მეშვიდედ დაასახელეს ბულგარეთის წლის საუკეთესო ფეხბურთელად.
აზერბაიჯან-ესტონეთის ურთიერთობები
ესტონეთ-აზერბაიჯანის ურთიერთობები — წარმოადგენს ურთიერთობებს აზერბაიჯანსა და ესტონეთს შორის. 1918 წლამდე ორივე ქვეყანა იყო რუსეთის იმპერიის ნაწილი, ხოლო 1991 წლამდე სსრკ-ს ნაწილი. დიპლომატიური ურთიერთობა დამყარდა 1992 წლის 20 აპრილს. ესტონეთი დიპლომატიურ ურთიერთობებს ახორციელებს ანკარის საელჩოს მეშვეობით. აზერბაიჯანი დიპლომატიურ ურთიერთობებს ახორციელებს რიგის (ლატვია) საელჩოს მეშვეობით. ორივე ქვეყანა არის სრულუფლებიანი წევრი ევროსაბჭოსი და  ევროპის უსაფრთხოებისა და თანამშრომლობის ორგანიზაციისა
დიმიტარ ბერბატოვი
მანჩესტერ იუნაიტედი
2011 წელს პირველი გოლები გაიტანა „ბირმინგემ სიტისთან“ 5-0 მოგებულ მატჩში, სადაც ბერბატოვმა ჰეთ-თრიკი მიითვალა. რუუდ ვან ნისტელროის შემდეგ (2002-03) ის გახდა „მანჩესტერ იუნაიტედის“ პირველი ფეხბურთელი, ვინც შეასრულა სამი ჰეთ-თრიკი ერთ სეზონში. 2011 წლის იანვარში ფეხბურთის ისტორიის და სტატისტიკის საერთაშორისო ფედერაციამ ბერბატოვი დაასახელა ევროპის 2010 წლის ყველაზე პოპულარულ მოქმედ ფეხბურთელად. „ლონდონის არსენალთან“ და „მარსელის ოლიმპიკთან“ მატჩების გამოტოვების შემდეგ ბერბატოვი მოედანზე შემოვიდა მეორე ნახევარში ხავიერ ერნანდესის ნაცვლად „ბოლტონ უონდერერსთან“ მატჩში 19 მარტს, 88-ე წუთზე გაიტანა გოლი (მე-20 გოლი სეზონში), მისმა გუნდმა კი მოიგო 1-0. 21-ე გოლი მან გაიტანა „ფულემთან“ 2-0 მოგებულ მატჩში. 2010-11 წლების სეზონში ბერბატოვი კარლოს ტევესთან ერთად შეიყვანეს პრემიერლიგის წლის სიმბოლურ ნაკრებში. ბერბატოვმა მის ყოფილ თანაგუნდელ ტევესთან ერთად მოიგო პრემიერ ლიგის ოქროს ბუცი. 2011 წლის 28 მაისს მას მონაწილეობა არ მიუღია ჩემპიონთა ლიგის ფინალში, რომელიც „მანჩესტერმა“ დათმო „ბარსელონასთან“ 1-3.
აზერბაიჯან-ესტონეთის ურთიერთობები
რესურსები ინტერნეტში
კატეგორია:აზერბაიჯანის დიპლომატიური ურთიერთობები კატეგორია:ესტონეთის დიპლომატიური ურთიერთობები
დიმიტარ ბერბატოვი
მანჩესტერ იუნაიტედი
შემდეგი სეზონის პირველი მატჩი ბერბატოვმა ჩაატარა „ვესტ ბრომვიჩის“ წინააღმდეგ, შეცვლაზე შემოვიდა დენი უელბექის ნავლად, „იუნაიტედმა“ კი 2-1 მოიგო. ასევე შეცვლაზე შემოვიდა „ჩელსისთან“, შეცვალა ხავიერ ერნანდესი, რომელმაც მიიღო ტრავმა. მანჩესტერმა გაიმარჯვა 3-1. მან ითამაშა ლიგის თასზე „ლიდს იუნაიტედის“ წინააღმდეგ. მან სრულად ითამაშა ამ მატჩში. მისმა გუნდმა წარმატებას მიაღწია ამ მატჩშიც — გაიტანა სამი უპასუხო გოლი მეტოქის კარში. 2011 წლის 25 ოქტომბერს მან გაიტანა სეზონის პირველი გოლი, მაიკლ ოუენის პასით ისარგებლა და გაიტანა „ალდერშოტ თაუნის“ კარში ლიგის თასის მეოთხე ეტაპის მატჩში. მანჩესტერმა ამ მატჩშიც 3-0 მოიგო. 22 ნოემბერს ბერბატოვმა შეწყვიტა ხანგრძლივი უგოლო სერია ჩემპიონთა ლიგის საშინაო მატჩში, სადაც მანჩესტერმა „ლისაბონის ბენფიკასთან“ ითამაშა ფრედ, 2-2. 2011 წლის 21 დეკემბერს „ფულემთან“ მატჩში შემოვიდა მეორე ნახევარში დენი უელბექის ნაცვლად. მან გაიტანა 50-ე გოლი „მანჩესტერის“ შემადგენლობაში ყველა ტურნირის მასშტაბით და კლუბის ისტორიაში გახდა 50-ე ფეხბურთელი, რომელმაც გაიტანა 50 გოლი. ეს გოლი მისთვის იყო აგრეთვე 2011-12 წლების სეზონის პირველი გოლი. 2011 წლის 26 დეკემბერს ბერბატოვმა „უიგანთან“ 5-0 მოგებულ მატჩში ჰეთ-თრიკი მიითვალა. ეს იყო მეოთხე ჰეთ-თრიკი მისთვის „მანჩესტერის“ შემადგენლობაში და მეხუთე ყველა გათამაშებაში ერთად. 31 იანვარს მან ოლდ ტრაფორდზე „სტოკ სიტისთან“ 2-0 მოგებულ მატჩში გაიტანა გოლი.
ბულგარეთის ნაკრები
!Total||77||48
ინდივიდუალური
(**კარლოს ტევესთან ერთად)
პირადი ცხოვრება
ბერბატოვმა ინგლისური ენა ისწავლა ამერიკული მინისერიალის ნათლიმამას ყურებით. ფეხბურთის გარდა, მისი ჰობია ხატვა და კალათბურთი. ის არის ბავშვთა საქველმოქმედო ორგანიზაციების სპონსორი მშობლიურ ბულგარეთში, ეხმარება ხუთ ბავშვთა სახლს. ის ასევე არის დიმიტარ ბერბატოვის ფონდის დამაარსებელი, რომელიც ეხმარება მოზარდებს ტალანტის გამოვლენაში და განვითარებაში. მას დიდი ხანია ჰყავს მეგობარი გოგონა, ელენა. მათ შეეძინათ შვილი, დეა, 2009 წლის 15 ოქტომბერს, სოფიაში.